ติดโควิดคัดจมูกมากจมูกไม่ได้กลิ่นรักษาตั้งแต่ วันที่7-13 ม.ค จนถึงตอนนี้20กว่าวันแล้วอาการนี้จะหายและกลับมาเป็นปกติมั๊ยค๊ระยะเวลาอีกนานแค่ไหนค๊
สวัสดีค่ะ หากติดเชื้อโควิด 19 ก็จะทำให้มีอาการต่างๆ เช่น มีไข้ ไอ อ่อนเพลีย การรับรสและกลิ่นหายไป ปวดหัว ปวดเมื่อยเนื้อตัว เจ็บคอ ท้องเสีย มีผื่นที่ผิวหนัง ตาแดง เป็นต้น ส่วนอาการคัดจมูกและทำให้ไม่ได้กลิ่น ก็ถือเป็นอาการที่เกิดจากการติดเชื้อโควิด 19 ได้ทั้งนี้ระยะเวลาของการมีอาการ หากเป็นไม่รุนแรง เชื้อไม่ได้ลงปอด อาการก็มักจะหายภายในไม่เกิน 2 สัปดาห์อย่างไรก็ตาม อาจพบอาการต่อเนื่องหลังจากติดเชื้อไปแล้ว เรียกว่า post covid condition โดยผู้ป่วยยังมีอาการผิดปกติยาวนานกว่า 4 สัปดาห์ แม้จะหายจากเชื้อโควิดแล้ว Fดยจากรายงานการวิจัยพบว่า 80% ของผู้ติดเชื้อจะมีอาการใดอาการหนึ่งหลงเหลืออยู่ โดยอาการที่พบส่วนใหญ่ ได้แก่- ปวดศีรษะ 44%- ความจำแย่ลง 16%- สมาธิสั้นลง 27%- ผมร่วง 25%- จมูกไม่ได้กลิ่น 21%- สูญเสียการรับรส 23%- แน่นหน้าอก 16%- หายใจลำบาก หายใจผิดปกติ 24%- ใจสั่น 11%-ไอ 19%- ตาแดง 6%- ปวดข้อ 19%เป็นต้นดังนั้น หากไม่เคยมีอาการคัดจมูกแบบเรื้อรังหรือเป็นๆ หายๆ มาก่อนที่จะป่วยเป็นโรคโควิด 19 อาการที่เป็นอยู่ ก็น่าจะเป็นอาการที่หลงเหลืออยู่หลังจากการติดเชื้อค่ะ ทั้งนี้ อาการจะเป็นอยู่นานแค่ไหน ไม่สามารถบอกได้ อาจยาวนานหลายเดือน หรือไม่กี่เดือนก็ได้ หรือในบางราย อาการอาจหายไป แล้วกลับมาเป็นใหม่อีกก็ได้ค่ะ ดังนั้น ก็ควรต้องรอสังเกตอาการไปก่อน อาการก็น่าจะค่อยๆ ดีขึ้นไปเองค่ะ ในระหว่างนี้ หากอาการเป็นมาก อาจไปพบแพทย์เพื่อรับยาบรรเทาอาการค่ะ ขอให้อาการดีขึ้นโดยเร็วค่ะ